AWC ดีด 4% ลุ้น Q3 ฟื้นต่อ อานิสงส์นักท่องเที่ยวเพิ่ม โบรกชูเป้า 6.55 บ. อัพไซด์ 15%
AWC ดีด 4% โบรกชี้ไตรมาส 3/65 ฟื้นต่อ อานิสงส์นักท่องเที่ยวเพิ่ม-ส่วนลดค่าเช่าที่ลด แนะนำราคาเป้าหมาย 6.55 บ. อัพไซด์ 15%
AWC ดีด 4% โบรกชี้ไตรมาส 3/65 เด่นต่อ อานิสงส์นักท่องเที่ยวเพิ่ม-ส่วนลดค่าเช่าที่ลด แนะนำราคาเป้าหมาย 6.55 บ. อัพไซด์ 15%
30 ส.ค. 2565

ผู้สื่อข่าวรายงานว่า วันนี้ (30 ส.ค.65) ราคาหุ้น บริษัท แอสเสท เวิรด์ คอร์ป จำกัด (มหาชน) หรือ AWC ณ เวลา 10:55 น. อยู่ที่ระดับ 5.65 บาท บวก 0.20 บาท หรือ 3.67% สูงสุดที่ระดับ 5.65 บาท ต่ำสุดที่ระดับ 5.45 บาท ด้วยมูลค่าการซื้อขาย 90.28 ล้านบาท สำหรับอัพไซด์มาจากการนำราคาหุ้น ณ ปัจจุบันมาคำนวณกับราคาเป้าหมายที่ทางฝ่ายวิจัยได้ให้ไว้ จึงมีอัพไซด์ อยู่ที่ 15%

บล.กสิกรไทย ระบุในบทวิเคราะห์ว่า คาดผลประกอบการไตรมาส 3/65 จะดีต่อเนื่อง โดยได้แรงหนุนจากจำนวนนักท่องเที่ยวขาเข้าที่สูงขึ้น หลังรัฐบาลยกเลิกระบบไทยแลนด์พาส และอนุญาตให้ผู้โดยสารต่างชาติเข้าประเทศ และส่วนลดค่าเช่าที่ลดลง แนะนำราคาเป้าหมาย 6.55 บาท